Document ID: /roh_data/filtered/fineweb-2-filterrobots_roh.jsonl.gz/881

Il pli spectacular ei bein il casti Grotta. Sco in igniv da tschéss taccan las treis alzadas da mirs dil 13avel tschentaner sigl ur d'ina preit-crap verticala. Ils mirs interns e las parts dil tetg vegnan formai dil grep surpendent.
Tenor documents dil 14 e 15avel tschentaner era quei la sedia principala dalla pli impurtonta famiglia dalla Surselva, dalla quala derivan d.a. castellans e landrehters (caus-ligia).
Tenor ina legenda duei igl emprem possessur, Jodokus von Scrottenstein, esser staus in castellan fetg despotic. Ils habitonts dil casti contonschevan probablamein lur dimora sur ina punt da lenn. Oz descendan ils visitaders ina via teissa ed entran el casti tras ina porta bassa.